Michael Jeter

Michael Jeter (* 26. august 1952, Lawrenceburg, Tennessee, USA – † 30. marec 2003, Los Angeles, Kalifornia, USA) bol americký herec.

Začiatky 
Narodil sa v mestečku Lawrenceburg v štáte Tennessee. Jeho matka Virginia bola domovníčka, otec William Claud Jeter bol zubárom. Študoval na univerzite v Memphise, kde sa od medicíny odvrátil a začal sa venovať herectvu. Hral v niekoľkých hrách a muzikáloch, než sa za hereckou prácou odsťahoval do Baltimore.

Kariéra 
V divadle mala veľký úspech jeho rola v muzikáli Grand Hotel, za ktorú dokonca dostal Tony Award. Veľké množstvo jeho práce vo filme a televízii spočívalo v hraní výstredných, okázalých rolí alebo rolí hlúpych ľudí, ako napríklad vo filmoch Kráľ rybár, Strach a hnus v Las Vegas alebo Zóna úniku. Samozrejme hral tiež aj iné a divákom väčšinou sympatické role, ku ktorým patria role vo filmoch Lietajúci Bud, Sestra v akcii 2: Opäť v habite, Jurský park 3 alebo predovšetkým rola Eduarda Delacroix v snímke Franka Darabonta Zelená míľa. Získal cenu Emmy za svoju rolu v seriáli Evening Shade.

Niekoľkokrát prepožičal svoj hlas pánovi Noodleovi do seriálu Sesame Street a TV sérií pre deti s názvom Elmo's World, do ktorých bol jeho hlas využitý aj posmrtne.

Osobný život 
Nikdy neskrýval svoju homosexualitu a od roku 1995 otvorene priznával svoj vzťah so Seanom Blueom.

Film Polární expres z roku 2004 bol jeho poslednou rolou a tento film je tiež venovaný jeho pamiatke. Jeter bol totiž 30. marca 2003 nájdený svojim priateľom mŕtvy vo svojom sídle v Los Angeles. Hoci bol Jeter roky oboznámený s tým, že je nakazený vírusom HIV, zomrel na následky epileptického záchvatu.

Ocenenia

Nominácie 
 1991, Emmy Award – kategória najlepší herec vo vedľajšej úlohe v komediálnom seriáli, za seriál Evening Shade
 1992, Zlatý glóbus – kategória najlepší herec vo vedľajšej úlohe v seriáli, minisérii alebo TV filmu, za seriál Evening Shade
 1993, Emmy Award – kategória najlepší herec vo vedľajšej úlohe v komediálnom seriáli, za seriál Evening Shade a kategória najlepší hosťujúci herecký výkon v dramatickom seriáli, za seriál Picket Fences
 1996, Emmy Award – kategória najlepší hosťujúci herecký výkon v dramatickom seriáli, za seriál Nemocnica Chicago Hope
 2000, SAG Award (spolunominácia) – kategória najlepší skupinový herecký výkon vo filme, za film Zelená míľa
 2005, VES Award (in memoriam, spolunominácia) – kategória najlepší výkon v animovanej roli, za film Polárny expres

Víťaz 
 1990, Tony Award – kategória najlepší mužský herecký výkon v muzikáli, za muzikál Grand Hotel
 1991, 1992 a 1993, Q Award – kategória najlepší herec vo vedľajšej úlohe v komediálnom seriáli, za seriál Evening Shade
 1992, Emmy Award – kategória najlepší herec vo vedľajšej úlohe v komediálnom seriáli, za seriál Evening Shade
 2004, Western Heritage Award (spoluvíťazstvo) – kategória najlepší film, za film Krajina strelcov

Filmografia 
 1979 – Vlasy, My Old Man (TV film)
 1980 – Lou Grant (TV seriál), From Here to Eternity (TV seriál), The Mating Season (TV film)
 1981 – Ragtime
 1982 – Alice at the Palace (TV film), Soup for One
 1983 – Zelig
 1984 – Sentimental Journey (TV film)
 1986 – Night Court (TV seriál), Dom za všetky peniaze
 1987 – Designing Women (TV seriál)
 1988 – Crime Story (TV seriál), Hothouse (TV seriál), Another World (TV seriál)
 1989 – Mŕtvy gang, Tango a Cash
 1990 – Millerova křižovatka, Evening Shade (TV seriál)
 1991 – Kráľ rybár
 1992 – Just like in the movies
 1993 – Tales of the City (TV seriál), When love kills: The Seduction of John Hearn (TV film), Bank Robber, Sestra v akcii 2: Opäť v habite, Gypsy (TV film), Picket Fences (TV seriál)
 1994 – Zóna úniku
 1995 – Vodný svet, Nemocnica Chicago Hope (TV seriál)
 1996 – Boys Next Door (TV film), Suddenly Susan (TV seriál), Pani Santa Clausová (TV film)
 1997 – Murphy Brown (TV seriál), Duckman: Private Dick/Family Man (TV seriál), Second Noah (TV seriál), Lietajúci Bud, Johnny Bravo (TV seriál), Lov na myš
 1998 – Race for Atlantis, Veronica´s closet (TV seriál), Strach a hnus v Las Vegas, Ransom of Red Chief (TV film), Naked Man, Štvrtok, Zack and Reba, Doktor Flajster, The Wild Thornberrys (TV seriál)
 1999 – Touched by an Angel (TV seriál), Pravda zabíja, Zelená míľa, Jakub luhár
 2000 – Kid Quick, Sesame Street (TV seriál), Chicken soup for the Soul (TV seriál), Takmer dokonalý zločin, Hriechy minulosti
 2001 – Jurský Park 3, Elmo's World: The Wild Wild West (TV film), Elmo's World: Springtime Fun! (TV film)
 2002 – Hey Arnold! (TV seriál), Elmo's World: Flowers, Bananas & More (TV film), Elmo's World: Birthdays, Games & More! (TV film), Bombakšeft, Elmo's World: Happy Holidays! (TV film), Unesení (TV seriál)
 2003 – Krajina strelcov
 2004 – Polárny expres
 2006 – Elmo's World: Pets! (TV film)
 2007 – Elmo's World: What Makes You Happy? (TV film)

Externé odkazy

Zdroj 

Filmoví herci USA
Televízni herci USA
Držitelia ceny Emmy
Držitelia Drama Desk
Osobnosti z Tennessee
LGBT osobnosti USA